CELEX: 32012R1019
Language: et
Date: 2012-11-06 00:00:00
Title: Komisjoni rakendusmäärus (EL) nr 1019/2012, 6. november 2012 , millega muudetakse komisjoni määrust (EÜ) nr 1096/2009 seoses Aspergillus niger ’i (CBS 109.713) abil toodetud endo-1,4-β-ksülanaasi ensüümipreparaadi miinimumsisaldusega broilerkanade ja partide söödalisandis (loaomanik BASF SE)  EMPs kohaldatav tekst

7.11.2012   
            
            
               ET
            
            
               Euroopa Liidu Teataja
            
            
               L 307/60
            
         KOMISJONI RAKENDUSMÄÄRUS (EL) nr 1019/2012,
   6. november 2012,
   millega muudetakse komisjoni määrust (EÜ) nr 1096/2009 seoses Aspergillus niger’i (CBS 109.713) abil toodetud endo-1,4-β-ksülanaasi ensüümipreparaadi miinimumsisaldusega broilerkanade ja partide söödalisandis (loaomanik BASF SE)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:
   
               (1)
            
            
               Söödalisandite kategooriasse „zootehnilised lisandid” kuuluva Aspergillus niger’i (CBS 109.713) abil toodetud endo-1,4-β-ksülanaasi ensüümipreparaadi kasutamine lubati kümneks aastaks broilerkanade ja partide söödalisandina komisjoni määrusega (EÜ) nr 1096/2009 (2) ja broilerkalkunite söödalisandina komisjoni määrusega (EÜ) nr 1380/2007 (3).
            
         
               (2)
            
            
               Loaomanik on teinud määruse (EÜ) nr 1831/2003 artikli 13 lõike 3 alusel ettepaneku muuta kõnealuse ensüümi loa tingimusi ja vähendada selle miinimumkogust broilerkanade ja partide jaoks kasutamise korral 560-lt TXU/kg-lt 280-le TXU/kg-le. Taotlusele on lisatud asjakohased täiendavad andmed.
            
         
               (3)
            
            
               Euroopa Toiduohutusamet (edaspidi „toiduohutusamet”) jõudis 2. veebruari 2012. aasta arvamuses (4) järeldusele, et uute kavandatud kasutustingimuste kohaselt oleks kõnealune ensüüm taotletud miinimumkoguse 280 TXU/kg juures piisavalt tõhus. Toiduohutusameti arvates ei ole vajadust turustamisjärgse järelevalve erinõuete järele.
            
         
               (4)
            
            
               Määruse (EÜ) nr 1831/2003 artiklis 5 sätestatud tingimused on täidetud.
            
         
               (5)
            
            
               Seetõttu tuleks määrust (EÜ) nr 1096/2009 vastavalt muuta.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1096/2009 muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. november 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 301, 17.11.2009, lk 3.
   
      (3)  ELT L 309, 27.11.2007, lk 21.
   
      (4)  EFSA Journal 2012; 10(2):2575.
   
      LISA
      Määruse (EÜ) nr 1096/2009 lisa asendatakse järgmisega:
      
         
            „LISA
            
                        Söödalisandi identifitseerimisnumber
                     
                     
                        Loa omanik
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Aktiivsuse ühik täissööda kg kohta, mille niiskusesisaldus on 12 %
                     
                  
                        
                           Zootehniliste lisandite kategooria. Funktsionaalrühm: seedimist soodustavad ained
                        
                     
                  
                        4a62
                     
                     
                        BASF SE
                     
                     
                        Endo-1,4-β-ksülanaas
                        EC 3.2.1.8
                     
                     
                        
                                     
                                 
                                 
                                    
                                       Söödalisandi koostis
                                    
                                    
                                       Aspergillus niger’i (CBS 109.713) abil toodetud endo-1,4-β-ksülanaasi preparaat minimaalse aktiivsusega:
                                    
                                                 
                                             
                                             
                                                tahkel kujul: 5 600 TXU (1)/g
                                             
                                          
                                                 
                                             
                                             
                                                vedelal kujul: 5 600 TXU/ml
                                             
                                          
                              
                                     
                                 
                                 
                                    
                                       Toimeaine kirjeldus
                                    
                                    
                                       Aspergillus niger’i (CBS 109.713) abil toodetud endo-1,4-β-ksülanaas
                                 
                              
                                     
                                 
                                 
                                    
                                       Analüüsimeetod
                                        (2)
                                    
                                    Viskosimeetriline meetod, mis põhineb viskoossuse vähenemisel endo-1,4-β-ksülanaasi toimel ksülaani sisaldavale substraadile (nisu arabinoksülaan) pH taseme 3,5 ja temperatuuri 55 °C juures.
                                 
                              
                     
                        Broilerkanad
                     
                     
                        —
                     
                     
                        280 TXU
                     
                     
                        —
                     
                     
                        
                                    1.
                                 
                                 
                                    Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimis-püsivus.
                                 
                              
                                    2.
                                 
                                 
                                    Soovituslik maksimumkogus ühe kilogrammi täissööda kohta broilerkanadele ja partidele: 800 TXU.
                                 
                              
                                    3.
                                 
                                 
                                    Kasutamiseks söödas, milles on rohkesti tärklis- ja muid polüsahhariide (peamiselt beetaglükaane ja arabinoksülaane).
                                 
                              
                     
                        7.12.2019
                     
                  
                        Pardid
                     
                     
                        280 TXU
                     
                  
      
      
         (1)  1 TXU on ensüümi kogus, mis pH tasemel 3,5 ja temperatuuril 55 °C vabastab nisu arabinoksülaanist 5 mikromooli redutseerivaid suhkruid (ksüloosi ekvivalente) minutis.
      
         (2)  Analüüsimeetodite üksikasjad on esitatud referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx”